laion/Wikipedia-Exotic huggingface dataset:
מרי לו (סופרת)

מרי לוּ (נולדה בשם שיוֵוי לוּ Xiwei Lu; נולדה ב-11 ביולי 1984) היא סופרת הכותבת ספרים מז'אנר ספרות הנוער. היא ידועה בעיקר מספרה אגדה, ומרומנים אחרים בסדרה. ספריה מעובדים לסרט אשר יופק על ידי CBS. לו נולדה ב-1984 בוושי שבסין, ומאוחר יותר עברה לגור בבייג'ינג. ב-1989, עברה לו עם משפחתה לטקסס שבארצות הברית, כאשר הייתה בת חמש, במהלך אירועי כיכר טיין-אן-מן. לו למדה באוניברסיטת דרום קליפורניה, והעבירה את תקופת ההתמחות שלה ב-Disney Interactive Studios (אנ'). לפני שכתבה את ספרה הראשון, לו עבדה כאמנית ומעצבת בתעשיית משחקי הווידאו. הסופר והמבקר רידלי פירסון כותב בניו יורק טיימס על ספרה "אגדה": "הוצאות לאור עושות עוול לספרי ביכורים מנופחים ומלאי באז, כשמצופה מכותבים שעוד לא עמדו במבחן המציאות, להצדיק איכשהו את הבליץ השיווקי הנוצץ ומלא הברק. רבים מהם פשוט לא ראויים לתשומת הלב. יכולתי רק לעמוד ולהריע, אם כן, ל"אגדה", של מרי לו. דוגמה משובחת לסיפורת מסחרית בעלת עלילה חדה כתער, דמויות בעלות עומק, והתפתחות רגשית. "אגדה" לא רק שורד את הבאז, הוא ראוי לו." מרי לו מתגוררת בלוס אנג'לס שבקליפורניה. אגדה (2011) עילוי (אנ')‏ (2012) אלוף (אנ')‏ (2013) החיים לפני אגדה (2013) החיים אחרי אגדה (2017) החיים אחרי אגדה II ‏ (2018) מורד (2019) האליטות הצעירות (אנ')‏ (2014) חברת הוורדים (אנ')‏ (2015) כוכב חצות (אנ')‏ (2016) וורקרוס (אנ')‏ (2017) משחק אחרון (2018) Skyhunter ‏ (2020) Steelstriker ‏ (2021) Spirit Animals Book 7: The Evertree ‏ (2015) Batman: Nightwalker ‏ (2017) The Kingdom of Back ‏ (2020) מדיה וקבצים בנושא מרי לו בוויקישיתוף מרי לו, ברשת החברתית Goodreads אתר המחברת רידלי פירסון בביקורת ספרים "ניו-יורק טיימס ביקורת ספרים" על "אגדה" לוס אנג'לס טיימס על הרומן עילוי De Groot, Kate (19 בדצמבר 2011). "Fall 2011 Flying Starts: Marie Lu". Publishers Weekly. נבדק ב-19 בפברואר 2014. {{cite web}}: (עזרה) Lu, Marie. "Marie Lu (Author of Legend)". Goodreads. Amazon.com. נבדק ב-12 בדצמבר 2014. {{cite web}}: (עזרה) "Prodigy: A Legend Novel Audiobook". The Audiobook Store. אורכב מ-המקור ב-2014-12-13. נבדק ב-12 בדצמבר 2014. {{cite web}}: (עזרה) "Marie Lu - About". נבדק ב-19 בפברואר 2014. {{cite web}}: (עזרה) "Novelist Marie Lu". PBS.org (באנגלית אמריקאית). נבדק ב-2016-02-29. Scribner, Sara (24 בינואר 2013). "In 'Prodigy,' Marie Lu burnishes her 'Legend' series". Los Angeles Times. נבדק ב-19 בפברואר 2014. {{cite web}}: (עזרה) Pearson, Ridley (4 בדצמבר 2011). "Post-Apocalyptic Teenagers in Love". The New York Times Book Review. נבדק ב-11 במרץ 2013. {{cite web}}: (עזרה) "Marie Lu - About". marielu.org. ארכיון מ-2010-12-30. נבדק ב-2016-02-23.
מפסלת

מפסלת היא סוג של אזמל המשמש לחריטה, גילוף ופיסול, בעיקר בעץ, אך גם בחומר, לינולאום, וחומרים נוספים. המפסלת היא כלי עבודה ידני שהיה בשימוש מזה מאות בשנים על ידי אמנים, נגרים ובעלי מלאכה. בדרך כלל ידית המפסלת עשויה עץ או פלסטיק, ואילו המפסלת עצמה עשויה מתכת. עבודות גילוף משמשות ליצירת שלל פריטים, בהם סירות עץ ופסלים, אשר עוברים תהליך יצירתי של גילוף ידני במפסלת. מרבית המפסלות הידניות הן קלות משקל ואינן מסיביות ומיועדות לעבודות גילוף עדינות. עם זאת, ישנן מפסלות ידניות, אשר על מנת להשתמש בהן יש לכוון אותן לאובייקט ועם פטיש להכות בראשה של ידית המפסלת, בדומה לעבודה עם פטיש ואזמל. עוצמת וזווית המכה נקבעת בהתאם לצרכיו של בעל המלאכה. מפסלת העובדת על בסיס חשמל ומזרזת את העבודה באופן משמעותי. ישנן חברות שונות המייצרות את המפסלת החשמלית. המפסלות האיכותיות ביותר נחשבות אלה המסוגלות לעבוד בעצמה רבה גם במהירויות נמוכות, תוך עבודה שקטה וללא רעידות. ישנן מפסלות עץ חצי עגולות, מפסלות שפועיות, מפסלות קעוריות, מפסלות גילוף כף, מפסלות ישרות, מפסלות מיקרו ועוד. ביל אנדרסון מסביר על סוגי מפסלות (אנגלית), YouTube יצירת סטנד לסמארטפון באמצעות מפסלת עץ, YouTube מפסלת ידנית חשמלית, YouTube
דן וגנר

דן וגנר הוא ספורטאי פאראלימפי ישראלי לשעבר. במהלך שירותו בצה"ל, בסמיכות למלחמת סיני, נפצע מהתהפכות רכבו הצבאי והפך למשותק בגפיו התחתונות. ב-1964 השתתף במשחקים הפאראלימפיים טוקיו (1964) וזכה במדליית ארד עם נבחרת הכדורסל. ב-1975 השתתף בנבחרת ישראל לטורניר הספורט האירופי למשותקים. ב-1982 חזר משליחות בת ארבע שנים בארצות הברית. עם שובו החל במאבק מול רשות התעופה במטרה לאפשר לבעלי מוגבלויות להשתתף בקורס טיס אזרחי, כמקובל בארצות הברית. מאבקו הוביל להסכמה במתן היתר בכפוף לאיתור מדריך טיסה אישי שילווה את הכשרתו. וגנר סיים את לימודי הטיסה והוכשר לרישיון טיס. בנו הוא יובל וגנר, שנפצע אף הוא בעת שירותו הצבאי, והקים את עמותת נגישות ישראל. יובל וגנר, המשחקים הפראלימפיים: בין טוקיו 1964 לטוקיו 2020 / תוכן גולשים, באתר ynet, 23 באוגוסט 2021
מוחמד דרוויש

מוחמד דרוויש (בערבית: محمد درويش; נולד ב-2 ביוני 1991) הוא כדורגלן ישראלי-פלסטיני המשחק בהילאל אל-קודס בעמדת הקשר האחורי. דרוויש התחיל את הקריירה שלו במחלקת הנוער של מכבי חיפה. בקיץ 2010 הושאל לסקציה נס ציונה מהליגה הלאומית. ב-14 באוגוסט 2010 ערך את הופעת הבכורה שלו בקבוצה בניצחון 0-1 נגד מכבי באר שבע. ב-9 בנובמבר 2010 הבקיע את שער הבכורה שלו בקבוצה בניצחון 1-5 נגד מכבי אחי נצרת במסגרת גביע הטוטו. בינואר 2011 חתם במ.ס. אשדוד מליגת העל עד לסיום העונה. ב-12 במרץ 2011 ערך את הופעת הבכורה שלו בליגת העל בהפסד 3-1 להפועל פתח תקווה. בקיץ 2011 הושאל להכח עמידר רמת גן עד לסיום העונה. בקיץ 2012 קיבל את כרטיס השחקן שלו ממכבי חיפה וחתם בהפועל אשקלון. ב-1 בפברואר 2013 קיבל כרטיס אדום ראשון בקריירה בתיקו 4-4 נגד הפועל פתח תקווה. בקיץ 2013 חזר לקדנציה שנייה בהכח עמידר רמת גן. בקיץ 2014 חתם בשבאב א-דאהרייה מליגת העל הפלסטינית עמה זכה באליפות כבר בעונתו הראשונה בקבוצה. בקיץ 2016 חתם בהילאל אל-קודס. ב-11 ביוני 2015 דרוויש ערך את הופעת הבכורה שלו בנבחרת פלסטין בהפסד 3-2 לערב הסעודית במסגרת מוקדמות מונדיאל 2018. ב-24 במרץ 2016 הורחק בהפסד 2-0 לאיחוד האמירויות הערביות. שבאב אל-דהרייה ליגת העל הפלסטינית: 2014/2015 מוחמד דרוויש, באתר ההתאחדות לכדורגל בישראל מוחמד דרוויש, באתר Transfermarkt מוחמד דרוויש, באתר Soccerway מוחמד דרוויש, באתר National Football Teams מוחמד דרוויש, באתר FootballDatabase.eu
אנקרספור

מועדון הכדורגל אנקרספור (בטורקית: Ankaraspor Futbol Kulübü; בשנים 2014–2020, "אוסמנליספור") הוא מועדון כדורגל טורקי המבוסס בעיר הבירה אנקרה ומשחק בליגה הטורקית השלישית. צבעי המועדון הם סגול וצהוב וכינויו הוא "העות'מאנים". המועדון נוסד תחת השם "אנקרספור", עד שבשנת 2014 אימץ אם השם הנוכחי "אוסמנליספור" על שם עות'מאן הראשון, אך בשנת 2020 חזר לשמו הקודם. ב-15 בספטמבר 2009, אנקראספור הורדה מהליגה הטורקית על ידי ועדת המשמעת המקצועית של הכדורגל (PFDK) בגלל מערכת היחסים הבלתי ספורטיבית שלה עם אנקרגוג'ו, שנחשבה כמנוגדת לתחרותיות ספורטיבית. כל משחקי אנקרספור בעונת 2009/2010 בוטלו וליריבה הוענק ניצחון 3–0. אנקרספור גורשה מהליגות הטורקיות על ידי TFF ב-4 באוגוסט 2010 עקב תביעה על ידי TFF על התנגדות להדחה כפויה ב-2009/2010. בעונת 2013/2014, הם התקבלו מחדש לליגה הראשונה של TFF, ליגת המשנה הטורקית. בעונת 2014/2015 הם היו אלופי הליגה, מה שהביא לעלייתם לליגת העל הטורקית. לאחר שסיימה את עונת 2015/2016 במקום ה-5, המועדון התחרה בליגה האירופית לראשונה בהיסטוריה. הקבוצה העפילה לשלב הבתים יחד עם סטיאווה בוקרשט, פ.צ. ציריך וויאריאל. הקבוצה העפילה שלב נוסף תוך שהיא מקדימה את ויאריאל מהליגה הספרדית, ושם הודחה על ידי אולימפיאקוס בהפסד 3–0 בסיכום שני המשחקים. בעונת 2017/2018, תוך שהמועדון מתמודד עם בעיות כלכליות ואדמיניסטרטיביות, ירדה הקבוצה ליגה. לאחר שהמשיכה לסבול מבעיות אדמיניסטרטיביות ואי יכולתם לחזק את הסגל שלהם עקב איסור ההעברות, נענשה הקבוצה בהורדה של 3 נקודות בעונת 2019/2020 כיוון שלא יכלה לעמוד בתנאי הרישיון הלאומי. בסיום עונת 2020/2021 נשרה הקבוצה לליגה השלישית. המועדון עורך את משחקיו הביתיים באצטדיון אוסמאנלי שבאנקרה. מדיה וקבצים בנושא אנקרספור בוויקישיתוף אתר האינטרנט הרשמי של אנקרספור אנקרספור, ברשת החברתית פייסבוק אנקרספור, ברשת החברתית אקס (טוויטר) פרופיל, באתר Transfermarkt פרופיל, באתר Soccerway פרופיל, באתר WorldFootball.net
המוזיאון לאמנות מודרנית בבזל

המוזיאון לאמנות מודרנית (בגרמנית: Museum für Gegenwartskunst) בבזל נפתח ב-1980 כמוזיאון הציבורי הראשון באירופה המוקדש באופן בלעדי ליצירות אמנות עכשווית משנות השישים ועד להווה. הוא נכלל ברשימת נכסי התרבות של שווייץ (אנ'). בנוסף לאמנויות קלאסיות כמו ציור ופיסול, האוסף כולל גם וידאו ארט. בין האמנים המוצגים במוזיאון ניתן למנות את ג'וזף בויס, ברוס נאומן, רוזמרין טרוקל, ג'ף וול ואמנים אמריקאיים עכשוויים (רוברט גובר, אליזבט פייטון ומתיו ברני). אוסף האמנות העכשווית של המוזיאון מציג עבודות של קרן עמנואל הופמן ושל מוזיאון האמנות של בזל (אנ'). החל משנת 2003, כל המוצגים של קרן עמנואל הופמן שאינם מוצגים במוזיאון מאוחסנים במוזיאון שאולאגר (Schaulager) במוטנז. מדיה וקבצים בנושא המוזיאון לאמנות מודרנית בבזל בוויקישיתוף אתר האינטרנט הרשמי של המוזיאון לאמנות מודרנית בבזל המוזיאון לאמנות מודרנית בבזל, ברשת החברתית אקס (טוויטר) המוזיאונים לאמנות בבזל ערך זה הוא קצרמר בנושא מוזיאונים ובנושא שווייץ. אתם מוזמנים לתרום לוויקיפדיה ולהרחיב אותו.
הגן הבוטני של גאלאץ

הגן הבוטני של גאלאץ (ברומנית: Grădina Botanică din Galați) הוא גן בוטני המשתרע על יותר מ-14 הקטרים על הגדה השמאלית של הדנובה, בתחומי העיר גאלאץ. ההחלטה על הקמת הגן הבוטני בגאלאץ התקבלה ב-1992 וב-1994 החלה נטיעת הצמחים בו. הגן מורכב משישה מתחמים נפרדים: צמחים קישוטיים חממות צמחים שימושיים רוסריום (גן ורדים) צמחיית רומניה צמחיית כדור הארץ בגן הבוטני מארגנים תערוכות פרחים לפי העונות, כך למשל תערוכה בשם "מלכת הסתיו - קריזנטמה", מציגה בסוף חודש אוקטובר מבחר פרחי קריזנטמות הפורחות מאוחר ומחזיקות מעמד במזג אוויר קר. חלק משטח הגן הוכשר להוות "גן תחושתי" - על שטח של 750 מטרים רבועים נבנו 5 גנים אנכיים, חמש גומחות עם צמחים ארומטיים וצמחים שימושיים ושביל תרפאוטי, עליו אמורים להתהלך יחפים. השביל כולל משטחים של אבנים, חצץ, חלוקי נחל, קש, חרוטים, לבנים, חול, קליפות וגזעי עצים. בגן יש מעל 2,500 טקסונים שונים ושתי חממות - בחממה החדשה יותר יש 25,000 מטרים רבועים של דקליים. אתר האינטרנט הרשמי של מתחם המוזיאון למדעי הטבע הכולל את הגן הבוטני של גאלאץ gradina botanica-galati (ברומנית) עם שפע תמונות Galaţi: Weekend cu crizanteme la Grădina Botanică (ברומנית) Galaţi: Unic în România! Grădină Senzorială la Galaţi! (ברומנית)
אליפות איטליה בכדורגל 1898

אליפות איטליה בכדורגל 1898 הייתה העונה הראשונה של התחרות שאורגנה על ידי התאחדות הכדורגל האיטלקית. כל המשחקים נערכו ב-8 במאי 1898 בטורינו. בתחרות השתתפו 4 קבוצות והיא נערכה בשיטת הנוקאאוט. גנואה זכתה באליפות. בהארכה מדיה וקבצים בנושא אליפות איטליה בכדורגל 1898 בוויקישיתוף נתונים מאתר rsssf
אצטדיון אטנאסיו חירארדוט

אצטדיון אטנאסיו חירארדוט (בספרדית: Estadio Atanasio Girardot) הוא אצטדיון כדורגל הממוקם בעיר מדיין שבקולומביה, אשר מונה 45,943 מקומות ישיבה, דבר ההופך אותו לאצטדיון השלישי בגודלו במדינה אחרי אצטדיון מטרופוליטאנו רוברטו מלנדס שבברנקייה ופלמסקה שבקאלי. האצטדיון משמש בתור מגרשן הביתי של קבוצות אתלטיקו נסיונל ואינדפנדיינטה מדיין ולעיתים רחוקות גם של אנביגאדו פוטבול קלוב. האצטדיון הוא חלק ממתחם ספורט הקרוי על שמו של אטנאסיו חירארדוט, המכיל בין היתר מתקנים עבור גם ענפי ספורט נוספים דוגמת אתלטיקה, כדורסל, כדוריד, בייסבול, סופטבול, אופניים, סיף, ג'ודו, קראטה, קטרגל, אופנוע, שחיה, הרמת משקולות, טקוונדו, טניס, כדורעף, שחמט, כדורעף חופים, היאבקות, קליעה, רגבי ופוטבול. האצטדיון אירח חלק ממשחקי הקופה אמריקה 2001 וכן חלק ממשחקי המונדיאליטו ב-2011. כמו כן, אירח גם את טקס הפתיחה של המשחקים הדרום אמריקאים ב-2010. משחקי בית C בטורניר קופה אמריקה 2001 שלושה משחקים במוקדמות מונדיאל 2010 בין נבחרת קולומביה לנבחרות פרו, אקוודור וצ'ילה משחקי גביע העולם בכדורגל עד גיל 20 ב-2011 גמר גביע ליברטדורס ב-1995 ו-2016 גמר הקופה סודאמריקנה ב-2002 ו-2014 גמר הקופה מרקונורטה ב-1998 ו-2000 גמר הקופה אינטראמריקנה ב-1990 בגלל גודלו וצורתו של האצטדיון, הוא גם אירח עד היום לא מעט אירועים חשובים כמו בואו של האפיפיור יוחנן פאולוס השני ב-1986 וקונצרטים גדולים של אמנים בעיקר מתחום המוזיקה כמו מנה ב-2012, 2003, 1998 RBD ב-2005, מדונה ב-2012, ביונסה ב-2013 וGuns N' Roses ב-2016. חניכת האצטדיון קומפלקס אטנאסיו חירארדוט מדיה וקבצים בנושא אצטדיון אטנאסיו חירארדוט בוויקישיתוף "FIFA U-20 World Cup Colombia 2011: Technical Report and Statistics" (PDF). fifa.com (באנגלית, צרפתית, גרמנית, and ספרדית). FIFA. 29 ביולי – 20 באוגוסט 2011. {{cite web}}: (עזרה) עמ' 85.
אל-ג'ורה

האם התכוונתם ל... אל-ג'ורה (ירושלים) – כפר ערבי בנפת ירושלים, חרב במלחמת העצמאות אל-ג'ורה (נפת עזה) – כפר ערבי בנפת עזה, חרב במלחמת העצמאות
עונת 1889/1890 בפוטבול ליג

עונת 1889/1890 הייתה העונה השנייה של הפוטבול ליג שהיא הייתה הליגה האנגלית הבכירה בכדורגל. העונה החלה ב-7 בספטמבר 1889 והסתיימה ב-31 במרץ 1890. הליגה כללה 12 קבוצות. עבור הניצחון הוענקו שתי נקודות ונקודה עבור תוצאת תיקו. ארבע קבוצות אחרונות בסוף העונה היו צריכות לעבור תהליך של בחירה מחדש לליגה. פרסטון נורת' אנד זכתה באליפות בפעם השנייה ברציפות. בסיום עונה זו, כל הקבוצות למעט סטוק סיטי המשכו לעונה הבא. סטוק סיטי שהייתה במקום האחרון עונה שנייה ברציפות לא נבחרה לליגה ועברה לשחק במסגרת אחרת. במקומה נכנסה קבוצה סנדרלנד. ג'ימי רוס מפרסטון נורת' אנד כבש 24 שערים וזכה בתואר מלך השערים. נתונים מפורטים מאתר rsssf
לה (פירושונים)

האם התכוונתם ל... לה – אחד התווים לה (עיר) – עיר בהודו ארמון לה – ארמון מלכות טיבטי לה (כפר) – כפר בהונגריה אישים: נאם לה – סופר אוסטרלי פרנסיס לה – מלחין ונגן אקורדיון צרפתי LA לא
אנרכיזם לאומי

אנרכיזם לאומי (ניתן לתרגם גם כאנרכיזם לאומני) היא אידאולוגיית ימין רדיקלית אנטי-קפיטליסטית ואנטי מרקיסיסטית הרואה עצמה כזרם באנרכיזם. מחזיקי האידאולוגיה מעוניינים בביטול מוסד המדינה והפלת הכלכלה הקפיטלסטית תוך שימור הבדלנות של כל אומה משאר אומות העולם כקולקטיב. מקורו של המונח בשנות ה-20 של המאה העשרים בגרמניה שבתקופת רפובליקת ויימאר. המושג נהגה על ידי הסופר הגרמני הלמוט פרנקה כדי לתאר את עמדתו הפוליטית. מאוחר יותר המונח אומץ על ידי כמה מתנגדים ימניים לממשלת רפובליקת ויימאר שהיו חלק מתנועה אשר נקראה התנועה השמרנית המהפכנית. האידאולוגיה האנרכו-לאומיות זכתה לעדנה מחודשת בשנות ה-90 בבריטניה בידי טרוי סאות'גייט, חבר לשעבר במפלגת החזית הלאומית הבריטית אשר נמנע עם מיסדי הארגון הנאו-פשיסטי עמדה שלישית (ITP). בשנת 1998 הקים סאות'גייט את "סיעת המהפכה הלאומית" (NRF) (שהיווה את הבסיס לתנועה האנרכו-לאומיות העולמית) כמערכת חשאית של תאי מהפכנים מקצועיים השואפת להפיל את הממשלה הבריטית. תחילה הסיעה פעלה בצורה מליטנטית ואלימה אך כיום עיקר הפעילות שלה מתבצעת בפורמים באינטרנט. אנרכיסטים לאומיים רואים במודרניות, בליברליזם, בחומרניות, בצרכנות, בהגירה, ברב תרבותיות ובגלובליזציה את הסיבות העיקריות לירידה חברתית של אומות וזהויות תרבותית. הם רואים צורך ליצור ברית אסטרטגית ואידאולוגית של בדלנים גזעיים בעולם המערבי וברוסיה, של איסלאמיסטים במדינות בעלות רוב מוסלמי, תנועות לאומניות במדינות עולם שלישי, ואנטי-ציונים מכל העולם על מנת להתנגד ל"סדר העולמי החדש". גלובליזציה נתפסת ככלי של הבנקאות הבינלאומית הנשלטת על ידי היהודים והאימפריאליזם אמריקאי, דבר שמוביל בהכרח לקריסה כלכלית עולמית ולהתמוטטות אקולוגית. אנרכיסטים לאומיים לבנים רבים, בדומה לקבוצות לאומניות לבנות אחרות, דוחים את הנצרות, אותה רואים כדת שמית שגזלה את מורשת הגזע הארי ומזהים עצמם כחברי דתות נאו פגאניות אוקלוטיות (לרוב כאלו אשר מבוססות על המיתולוגיה הנורדית). אברהם יסעור (עורך), אנרכיזם - אנתולוגיה, הוצאת רסלינג, 2004. מדיה וקבצים בנושא אנרכיזם לאומי בוויקישיתוף
סמואה במשחקים האולימפיים לנוער

סמואה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסמואה לא זכה במדליה אולימפית לנוער והשתתפותה במשחקים היא בעיקר סמלית. המשלחת הראשונה של סמואה למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה סמואה עד כה. המשלחת כללה 3 ספורטאים שהתחרו בשלושה ענפי ספורט. המשלחת הגיעה להישג בענף ההרמת משקולות בה היא סיימה במקום השמיני בקטגוריית משקל מעל 63 ק"ג בנות. המשלחת סיימה במקומות האחרונים בענפים אתלטיקה ושחייה. המשלחת לאולימפיאדת הנוער נאנג'ינג מנתה שני ספורטאים שהתחרו בענף אחד. ספורטאי המשלחת לא הגיעו להישגים וסיימו במקומות האחרונים בענף האתלטיקה. סמואה במשחקים האולימפיים סמואה במשחקים הפאראלימפיים
פיג'י במשחקים האולימפיים לנוער

פיג'י משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מפיג'י מדליית ארד ברוגבי. המשלחת הראשונה של פיג'י למשחקים האולימפיים לנוער הייתה לאולימפיאדת הנוער סינגפור. המשלחת כללה 5 ספורטאים שהתחרו בארבעה ענפי ספורט. המשלחת הגיעה להישג בענף האתלטיקה כאשר סיימו במקום השביעי בגמר בריצת 100 מטר בנים. בענפים ג'ודו, הרמת משקולות ושחייה המשלחת סיימה במקומות האחרונים. המשלחת לאולימפיאדת הנוער נאנג'ינג הייתה המשלחת הגדולה ביותר ששלחה פיג'י עד כה ומנתה 26 ספורטאים שהתחרו בחמישה ענפים. המשלחת הגיעה להישג בענף הרוגבי שנבחרת הבנים זכתה במדליית ארד. אולם נבחרת הבנות בהוקי שדה לא העפילה מעבר לשלב הבתים. כמו כן, המשלחת לא הגיעה להישגים בענף ההרמת משקולות ושחייה וסיימה במקומות האחרונים בענף האתלטיקה. פיג'י במשחקים האולימפיים פיג'י במשחקים הפאראלימפיים
סופר טורפה

סופר טורפה (בספרדית: Supertorpe) היא סדרת טלוויזיה ארגנטינאית משנת 2011, שעלילתה מספרת על ילדה בשם פולי שהיא בעלת כוחות על טבעיים, ואשר רק מעטים יודעים זאת. דמותה של הילדה מגולמת על ידי קנדלה וטראנו, אשר גילמה את הדמות אסטפניה, "טפי", בסדרה כמעט מלאכים. פולי מתאהבת בנער בשם פליקס, שאוהב מוזיקה, ספורט, וחי עם דוד שלו, אשר עושה לו חיים לא פשוטים. דמות זו מגולמת על ידי פאבלו מרטינס, אשר גילם את סימון ארצ'בלטה בסדרה "כמעט מלאכים". אתר האינטרנט הרשמי של סופר טורפה סופר טורפה, ברשת החברתית פייסבוק "סופר טורפה", במסד הנתונים הקולנועיים IMDb (באנגלית) "סופר טורפה", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ג'ון ספרקמן

ג'ון ג'קסון ספרקמן (באנגלית: John Jackson Sparkman;‏ 20 בדצמבר 1899 - 16 בנובמבר 1985) היה פוליטיקאי אמריקאי ממדינת אלבמה. הוא היה חבר בקונגרס של ארצות הברית מ-1937 עד 1979. הוא היה סנאטור מאלבמה בשנים 1946–1979 וחבר בבית הנבחרים של ארצות הברית בשנים 1937–1946. ספרקמן היה מועמדה של המפלגה הדמוקרטית לתפקיד סגן נשיא ארצות הברית בבחירות לנשיאות ארצות הברית 1952, כעמיתו למרוץ של מושל אילינוי עדלי סטיבנסון. ג'ון ספרקמן, בנם של ויטן יוסף וג'וליה מיטשל (לבית קנט) ספרקמן, נולד בחווה חקלאית ליד הרטסל, עיר באלבמה הנמצאת במחוז מורגן. הוא גדל בבית בן ארבעה חדרים עם אחד עשר אחיו ואחיותיו. אביו היה חקלאי ששימש כסגן השריף של המחוז. כילד, ג'ון ספרקמן עבד בחווה של אביו בקטיף כותנה. הוא למד בבית ספר יסודי במחוז מורגן. הוא סיים את לימודיו התיכוניים בתיכון של המחוז ובשנת 1917 הוא נרשם לאוניברסיטת אלבמה שבטסקלוסה. הוא היה לבוגר אוניברסיטה באמנויות בשנת 1921. נוסף על כך, יש לו תואר ראשון במשפטים מבית הספר למשפטים של אוניברסיטת אלבמה. בשנת 1924 קיבל ספרקמן את תוארו שני בהיסטוריה. ספרקמן עבד לזמן קצר כמורה בבית ספר תיכון לפני שהוא התקבל אל ארגון עורכי הדין של אלבמה ב-1925. את תחילת דרכו כעורך דין הוא התחיל את בהאנטסוויל. הוא היה גם מדריך במכללת האנטסוויל מ-1925 עד 1928. ספרקמן נבחר לבית הנבחרים של ארצות הברית בבחירות 1936, לאחר שהביס את מועמד מפלגת האיחוד, הארכיטקט הארי ג'יי פראן עם 99.7% מהקולות. הוא נבחר מחדש ב-1938, 1940, 1942 וב-1944. בשנת 1946 הוא כיהן כמנהיג הרוב בבית הנבחרים של ארצות הברית. הוא נבחר מחדש בבחירות 1946 לקונגרס ה-80 ובאותו תאריך נבחר לסנאט של ארצות הברית בבחירות מיוחדות שנערכו לצורך מילוי מקומו של ג'ון ה. בנקהד השני, שנפטר במהלך כהונתו. ספרקמן התפטר מבית הנבחרים מיד לאחר שנבחר לסנאט והחל את כהונתו כסנאטור ב-6 בנובמבר 1946. הוא היה חבר בסנאט עד פרישתו ב-3 בינואר 1979, לאחר שהעדיף שלא להתמודד מחדש ב-1978. בשנת 1956, היה ספרקמן אחד מ-19 סנאטורים שחתמו על ה"מניפסט הדרומי" כנגד החלטת בית המשפט העליון של ארצות הברית משנת 1954 על פסיקתו נגד הפרדה גזעית בבתי-ספר. חברי המניפסט הכריזו כי בית המשפט העליון "ניצל לרעה את כוחו", הפר את סמכויות הקונגרס ונטל לידיו את הכוח לחוקק חוקים. ערך מורחב – הבחירות לנשיאות ארצות הברית 1952 ב-1952 הוא היה המועמד של המפלגה הדמוקרטית לתפקיד סגן נשיא ארצות הברית כעמיתו למרוץ של עדלי סטיבנסון. עם זאת, בבחירות זכה המועמד הרפובליקני, דווייט אייזנהאואר. ריצ'רד ניקסון היה המועמד הרפובליקני לתפקיד סגן הנשיא והיה יריבו העיקרי של ספרקמן בבחירות. ב-16 בנובמבר 1985, ספרקמן מת מאוטם שריר הלב בהאנטסוויל שבאלבמה. הוא היה בן 85 במותו. הותיר אחריו את אשתו ובתו, הוא נקבר בהאנטסוויל בבית הקברות ההיסטורי של מאפל היל. פוליטיקה של ארצות הברית מדיה וקבצים בנושא ג'ון ספרקמן בוויקישיתוף John Jackson Sparkman, באתר Find a Grave ג'ון ספרקמן, באתר המדריך הביוגרפי של הקונגרס של ארצות הברית (באנגלית) ג'ון ספרקמן, באתר "Find a Grave" (באנגלית) JOHN SPARKMAN The following biographical sketch was compiled at the time of induction into the Academy in 1969 John J. Sparkman JOHN SPARKMAN, 85, EX-SENATOR, DIES, באתר הניו יורק טיימס
פלאו במשחקים האולימפיים לנוער

פלאו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער פלאוי לא זכה במדליה אולימפית לנוער והשתתפותה במשחקים היא בעיקר סמלית. המשלחת הראשונה של פלאו למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר ששלחה פלאו עד כה. המשלחת כללה 4 ספורטאים שהתחרו בשלושה ענפי ספורט. המשלחת לא הגיעה להישג וסיימה במקומות האחרונים בענפי האתלטיקה, הרמת משקולות ושחייה. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים. המשלחת השתתפה לראשונה בענף ההיאבקות. פלאו במשחקים האולימפיים
הרי אלזוורת'

הרי אלזוורת' (באנגלית: Ellsworth Mountains) הם רכסי ההרים בארץ אלזוורת' שבאנטארקטיקה. הרכסים הם הגבוהים ביותר באנטארקטיקה, ויוצרים שרשרת הרים באורך 360 ק"מ וברוחב 48 ק"מ, הנמשכת מצפון לדרום בשוליו המערביים של מדף הקרח רון בארץ מרי בירד. קרחון מינסוטה המבתר אותם יוצר את רכס סנטינל מצפון ואת רכס הריטג' מדרום. הראשון גבוה ומרהיב עין פי כמה יותר מן השני, ובו מאסיף וניסון, בגובה 4,892 מ', הנקודה הגבוהה ביותר ביבשת אנטארקטיקה. ההרים התגלו ב-23 בנובמבר 1935, על ידי לינקולן אלזוורת' בטיסה הטראנס-אנטארקטית שערך מן האי דנדי אל מדף הקרח רוס. המיפוי המפורט של ההרים נעשה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1958 –1966. כאשר התברר, שההרים מורכבים משני רכסים נפרדים בבירור, הגבילה הוועדה המייעצת לשמות אנטארקטיים (US ACAN) את השימוש בשם רכס סנטינל לרכס הצפוני הגבוה ואילו לרכס הדרומי הקצתה את השם רכס הריטג'. הוועדה המליצה לקרוא לכל קבוצת ההרים הזו על שמו של האדם שגילה אותם. אתרים בהרי אלזוורת': הטמפרטורה הממוצעת בהרי אלזוורת' נעה בסביבות 30°- צלזיוס. הזמן המתאים ביותר למשלחות הוא בין נובמבר לינואר, אמצע הקיץ בחצי הכדור הדרומי. עם זאת, ארגון מסע באזור זה הוא עניין קשה ומסובך, המצריך או תמיכה מדעית רשמית או משאבים כספיים ניכרים. מרתון הקרח באנטארקטיקה מדיה וקבצים בנושא הרי אלזוורת' בוויקישיתוף הרי אלזוורת' באתר הסקר הגאולוגי של ארצות הברית הרי אלזוורת' באתר הגאזט האנטארקטי המשווה SCAR של ממשלת אוסטרליה http://peakware.com/areas.php?area=360 פיקוור, אנציקלופדיה של הרי העולם http://peakware.com/areas.php?area=360 פיקוור, אנציקלופדיה של הרי העולם
יחסי אורוגוואי–שוודיה

יחסי אורוגוואי–שוודיה הם יחסי החוץ בין הרפובליקה המזרחית של אורוגוואי לבין ממלכת שוודיה. לשוודיה יש קונסוליה בעיר מונטווידאו; השגריר השוודי בבואנוס איירס משותף לאורוגוואי. לאורוגוואי יש שגרירות בסטוקהולם, השגריר משותף לנורווגיה, דנמרק, פינלנד, לטביה ואסטוניה. שוודיה הייתה מקלט חשוב עבור אורוגוואים גולים במהלך הדיקטטורה הצבאית-אזרחית (1973-1985); ישנם מספר אורוגוואים שעדיין חיים בשוודיה. באוקטובר 2011, הנשיא האורוגוואי חוסה מוחיקה הגיע לביקור רשמי בשוודיה. מדיה וקבצים בנושא יחסי אורוגוואי–שוודיה בוויקישיתוף "Swedish Embassy in Buenos Aires and Consulate in Montevideo" (בשוודית). אורכב מ-המקור ב-2015-01-10. נבדק ב-8 בספטמבר 2013. {{cite web}}: (עזרה) Uruguayan embassy in Stockholm (Spanish) "Embassy of Uruguay" (PDF) (בספרדית). Uruguayan-Scandinavian Chamber of Commerce. נבדק ב-8 בספטמבר 2013. {{cite web}}: (עזרה) (הקישור אינו פעיל, 4 ביולי 2019) "Suecia: Uruguay del norte" (בספרדית). EL PAIS. 8 בספטמבר 2013. {{cite web}}: (עזרה) "Mujica viaja a Europa: inversiones y apoyo a la enseñanza terciaria" (בספרדית). La República. 7 באוקטובר 2011. {{cite web}}: (עזרה)